Gao Gang

Gao Gang (lihtsustatud hiina kirjas 高岗 ; traditsioonilises hiina kirjas 高崗, pinyin'is Gāo Gǎng; 25. oktoober 1905 Hengshan Shaanxi provints – 17. august 1954 Peking) oli hiina kommunist ja Hiina Rahvavabariigi riigitegelane.

Gao Gang oli pärit talupoja perekonnast. Ta astus Hiina Kommunistlikku Parteisse 1926. aastal. Ta võttis osa partisanivõitlusest. 1935. aastal määrati ta Hiina Punaarmee 15. armeegrupi poliitosakonna juhatajaks. 1937–1945 oli to Shaan-Gan-Ningi piiriala parteikomitee sekretär ja Kirde-Hiina HKP Büroo sekretär. Hiina Kommunistliku Partei 7. kongressil 1945. aastal valiti Gao Gang Hiina Kommunistliku Partei Keskkomitee ja Keskkomitee Poliitbüroo liikmeks. 1945–1949 oli ta Kirde-Hiina (Mandžuuria) HKP Büroo sekretär, Kirde Rahvavalitsuse esimees ja Kirde sõjaväeringkonna poliitiline komissar. 1949–1952 oli Gao Gang Hiina Keskrahvavalitsuse esimehe asetäitja ja 1952–1953 Hiina Vabariigi Riikliku Plaanikomisjoni esimees.Gao Gang Prabook

1953. aasta lõpus langes Gao Gang Mao Zedongi silmis ebasoosingusse.The Gao Gang and Rao Shushi Affair 1954 ChinaKnowledge.de 1954. aasta 6. veebruarist kuni 10. veebruarini toimunud Hiina Kommunistliku Partei Keskkomitee istungil süüdistati Gao Gangi ja Rao Shushid fraktsioonilises tegevuses ja nad vabastati oma ametikohtadelt.Purges in 1950s China Wilson Center. Digital Archive

Gao Gangi võimult kõrvaldamise põhjuseks võisid olla tema tihedad kontaktid Nõukogude Liiduga.Gao Gang Alpha History

17. veebruaril 1954 püüdis ta ennast elektriga tappa, kuid see katse ebaõnnestus. Seejärel hoiti teda koduarestis. Sama aasta augustis tegi ta tulemusliku enesetapu unerohutablettidega.Jung Chang, Jan Halliday. Mao : the unknown story. London : Vintage Books, 2006, lk. 473-474

Viited

Kategooria:Hiina poliitikud
Kategooria:Sündinud 1905
Kategooria:Surnud 1954